**โปรเจกต์ซีฮอร์ส** (อังกฤษ: Project Seahorse) เป็นองค์กรอนุรักษ์ทางทะเลที่มุ่งมั่นในการอนุรักษ์และใช้ประโยชน์อย่างยั่งยืนของระบบนิเวศทางทะเลชายฝั่งโดยทั่วไป และม้าน้ำโดยเฉพาะ

การดำเนินงาน
------------

นักวิจัยโปรเจกต์ซีฮอร์สสำรวจหาม้าน้ำใต้น้ำ
โดยการทำงานเพื่อปกป้องม้าน้ำ โปรเจกต์ซีฮอร์สสนับสนุนการอนุรักษ์ทางทะเลในวงกว้าง ปลา (ม้าน้ำ) เหล่านี้ได้รับผลกระทบจากสภาพแวดล้อมที่คล้ายคลึงกัน และการลดลงของปลารวมถึงสิ่งมีชีวิตทางทะเลทั้งหมดที่เกิดจากการประมงมากเกินควร ซึ่งจะได้รับประโยชน์จากมาตรการอนุรักษ์ที่คล้ายกัน งานขององค์กรไม่ได้มุ่งเน้นไปที่การวิจัยทางชีววิทยา หากแต่เป็นประชากรปลาทางทะเล, ระบบนิเวศ, ชุมชนประมง, ปัญหาการค้าระดับชาติและระดับโลก ตลอดจนนโยบายและการเผยแพร่ประชาสัมพันธ์

องค์กรนี้ได้รับการก่อตั้งในปี ค.ศ. 1996 โดยอแมนดา วินเซนต์ และเฮเทอร์ โคลดวีย์ ที่เป็นนักวิจัยม้าน้ำ ปัจจุบัน วินเซนต์เป็นผู้อำนวยการ ส่วนโคลดวีย์เป็นรองผู้อำนวยการ และมีสมาชิกประมาณ 35 คน งานภาคสนามเริ่มขึ้นในชุมชนชาวฟิลิปปินส์ของฮันดูมอนบนเกาะจันดายัน ทางตอนเหนือของจังหวัดโบโฮล และได้ขยายไปยังทวีปยุโรป, อเมริกากลาง, เอเชียตะวันออกและตะวันออกเฉียงใต้, แอฟริกา และอเมริกาเหนือ โปรเจกต์ซีฮอร์สเป็นหน่วยงานเกี่ยวกับสัตว์ทะเลและสายพันธุ์ที่เกี่ยวข้องบัญชีแดงไอยูซีเอ็น

โครงการนี้ทำงานร่วมกับศูนย์ประมงยูบีซี ที่มหาวิทยาลัยบริติชโคลัมเบีย ซึ่งวินเซนต์เป็นประธานการวิจัยแคนาดาในการอนุรักษ์ทางทะเล, สมาคมสัตววิทยาแห่งลอนดอน ซึ่งโคลดวีย์เป็นหัวหน้าโครงการระดับโลก, พิพิธภัณฑ์สัตว์น้ำจอห์น จี. เชด และเครือข่ายทราฟฟิก

ในปี ค.ศ. 2006 ได้มีโครงการเผยแพร่ประวัติของทศวรรษแรกในชื่อ โปรเจกต์ซีฮอร์สแอท 10

การวิจัย
--------

นักวิจัยศึกษาชีววิทยา, การกระจาย, นิเวศวิทยา, ที่อยู่อาศัย และจำนวนประชากรของสายพันธุ์ม้าน้ำทั่วโลก สายพันธุ์ที่ทำการศึกษา ได้แก่:

* ม้าน้ำแคระ
* ม้าน้ำยักษ์
* ม้าน้ำญี่ปุ่น
* ม้าน้ำจุด
* ม้าน้ำแปซิฟิก
* ม้าน้ำเล็ก
* ม้าน้ำสเลนเดอร์
* ม้าน้ำหนามขอ
* ม้าน้ำแอฟริกาตะวันตก

ความสำเร็จ
----------

ในประเทศฟิลิปปินส์ โครงการได้จัดตั้งเขตคุ้มครองทางทะเล 34 แห่งที่ได้รับการจัดการในท้องถิ่นในประเทศฟิลิปปินส์ และสนับสนุนการเป็นพันธมิตรของ 1,000 ครอบครัวชาวประมงขนาดเล็ก โครงการคามาดา มีส่วนร่วมในการจัดตั้งทะเลสำรองและการบังคับใช้กับการประมงที่ผิดกฎหมาย โครงการได้รับข้อตกลงภายใต้อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) เพื่อจำกัดการส่งออกม้าน้ำสู่ระดับที่ยั่งยืน นับเป็นการควบคุมการส่งออกของโลกครั้งแรกภายใต้อนุสัญญา สำหรับปลาทะเลที่มีความสำคัญทางการค้า

รางวัลที่ได้รับ
---------------

* รางวัลความสำเร็จที่สำคัญจากสมาคมสวนสัตว์และพิพิธภัณฑ์สัตว์น้ำ เพื่อการอนุรักษ์ระดับนานาชาติของโปรเจกต์ซีฮอร์ส (ค.ศ. 2001)
* รางวัลระดับนานาชาติด้านสิ่งแวดล้อมทางทะเลจากสมาพันธ์กิจกรรมใต้น้ำโลก (ค.ศ. 1997)

อ้างอิง
-------

1. ↑  "History". *Project Seahorse: Advancing Marine Conservation*. 12 พฤษภาคม 2011. คลังข้อมูลเก่าเก็บจากแหล่งเดิมเมื่อ 2 กันยายน 2011.
2. ↑  "Project Seahorse at 10" (PDF). *Project Seahorse*. 2007.
3. ↑  Chadwin Thomas (26–27 พฤษภาคม 1999). "Philippine Seahorses fall victim to overfishing". *Philippine Center For Investigative Journalism*. คลังข้อมูลเก่าเก็บจากแหล่งเดิมเมื่อ 19 กันยายน 2013.
4. ↑  "About Project Seahorse". *Guylian.com*. Guylian Belgian Chocolate. เก็บจากแหล่งเดิมเมื่อ 3 พฤศจิกายน 2015. สืบค้นเมื่อ 20 กันยายน 2011.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**โปรเจกต์ซีฮอร์ส**

* "Asia > Project Seahorse". *The Zoological Society of London*.
* โปรเจกต์ซีฮอร์ส เว็บไซต์อย่างเป็นทางการ
* โปรเจกต์ซีฮอร์ส ที่เฟซบุ๊ก
* โปรเจกต์ซีฮอร์ส ที่ทวิตเตอร์
* โปรเจกต์ซีฮอร์ส ที่อินสตาแกรม

  


|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF
	+ 1
* เวิลด์แคต

 |